Document ID: 31988R3838

*****
ΚΑΝΟΝΙΣΜΟΣ (ΕΟΚ) αριθ. 3838/88 ΤΟΥ ΣΥΜΒΟΥΛΙΟΥ
της 8ης Δεκεμβρίου 1988
για την ολική ή μερική αναστολή των δασμών που επιβάλλονται κατά την εισαγωγή ορισμένων προϊόντων από μετάξι (1989)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, για το ωμό (ακατέργαστο) μετάξι (το μη στριμμένο) και τα νήματα από μετάξι ή από απορρίμματα από μετάξι, τα μη συσκευασμένα για τη λιανική πώληση, η κοινοτική παραγωγή δεν επαρκεί για να καλύψει τις ανάγκες της κοινοτικής βιομηχανίας· ότι ο εφοδιασμός της εξαρτάται επομένως, σε μεγάλο μέρος, από εισαγωγές προέλευσης τρίτων χωρών· ότι είναι προς το συμφέρον της Κοινότητας να αναστείλει, μέχρι ένα κατάλληλο επίπεδο, τους δασμούς που επιβάλλονται κατά την εισαγωγή από τρίτες χώρες· ότι, για τον καθορισμό του επιβαλλόμενου δασμού στα πλαίσια της αναστολής αυτής, πρέπει να ληφθεί υπόψη αφενός η κατάσταση της κοινοτικής βιομηχανίας που παράγει τα εν λόγω προϊόντα και αφετέρου η κατάσταση των μεταποιητικών βιομηχανιών των προϊόντων αυτών σε ό,τι αφορά τον εφοδιασμό τους κάτω από ευνοϊκές συνθήκες· ότι ένας μηδενικός δασμός για το ωμό (ακατέργαστο) μετάξι και τα νήματα από απορρίμματα από μετάξι και ένας δασμός 2,5 % για τα νήματα από μετάξι θα ανταποκρίνονταν καλύτερα στις απαιτήσεις που αναφέρθηκαν ανωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου μέχρι τις 31 Δεκεμβρίου 1989, οι αυτόνομοι δασμοί που προβλέπονται για την εισαγωγή των παρακάτω προϊόντων αναστέλλονται στα επίπεδα που αναφέρονται έναντι καθενός από αυτά:
1.2.3 // // // // Κωδικός ΣΟ
// Περιγραφή εμπορευμάτων
// Ποσοστωτικοί
δασμοί
(σε %) // // // // 5002 00 00 // Ωμό (ακατέργαστο) μετάξι (μη στριμμένο) // 0 // ex 5004 00 10
ex 5004 00 90 // Νήματα εξ ολοκλήρου από μετάξι, μη συσκευασμένα για τη λιανική πώληση // 2,5 // ex 5005 00 10
ex 5005 00 19 // Νήματα εξ ολοκλήρου από απορρίμματα από μετάξι, μη συσκευασμένα για τη λιανική πώληση // 0 // // //
2. Για τα προϊόντα αυτά, το Βασίλειο της Ισπανίας και η Πορτογαλική Δημοκρατία επιβάλλουν δασμούς που υπολογίζονται σύμφωνα με τις σχετικές διατάξεις της πράξης προσχώρησης.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1988.

Labels: 3
17
5